Institut za molekularnu genetiku i genetičko inženjerstvo
Institut za molekularnu genetiku i genetičko inženjerstvo (akr. IMGGI) osnovan je kao Centar za genetičko inženjerstvo 1986. godine odlukom Pripremnog komiteta za osnivanje Međunarodnog centra za genetičko inženjerstvo i biotehnologiju (International Centre for Molecular Genetic Engineering and Biotehnology - ICGEB) u New Delhiju. Odlukom Vlade Republike Srbije 05 No. 022-1183/2007 od 1. marta 2007. godine IMMGI postaje državni institut.

Oblasti istraživanja 
Naučna istraživanja u IMGGI su fokusirana na tri oblasti: humana molekularna genetika, biljna molekularna biologija, i molekularna genetika mikroorganizama. 
IMGGI sačinjava 6 laboratorija:
 Laboratorija za molekularnu biomedicinu
 Laboratorija za molekularnu biologiju
 Laboratorija za humanu molekularnu genetiku
 Laboratorija za molekularnu genetiku i ekologiju mikroorganizama
 Laboratorija za molekularnu mikrobiologiju
 Laboratorija za biljnu molekularnu biologiju

Oprema 
Institut poseduje opremu neophodnu za moderna istraživanja u oblasti molekularne biologije koju sačinjavaju:
 Molekularno-biološke laboratorije
 Instrumenti za Real Time PCR i sekvenciranje DNK na velikoj i maloj skali
 Oprema za biobanke
 Oprema za rad sa kulturama ćelija i tkiva
 Mikroskopi napredne generacije za svetlosnu mikroskopiju (stereo mikroskop, mikroskopi sa svetlim vidnim poljem, konfokalni, fluorescentni i fazno-kontrastni mikroskopi)
 Aparat za sortiranje i analizu ćelija na osnovu fluorescence
 Jedinica za uzgajanje, razmnožavanje i istraživanja na zebrici
 Odeljenje za gajenje i transformaciju biljaka

Eksterni linkovi 
 Zvanični sajt instituta

Nastanci 1986.
Instituti
Nauka i tehnologija u Srbiji